
MYLIU 


Aš myliu savo pliką bakužę, 

Kur kūdikystės dienos prabėgo, 

Kur džiaugsmas spietės ir audros ūžė, 
Kur širdužėlė svajas pamėgo. 


Aš myliu seną kryžių medinį, 

Sraunus upelio žemus krantus, 
Gimto namelio stogą šiaudinį 

Baltus lelijų šilko žiedus. 


Aš myliu savo gimtą kiemelį, 

Kur kūdikėliu būdams bėgiojau, 
Sode pramintą žolės takelį, * 

Kur apie džiaugsmą, laimę svajojau. 


Myliu žaliųjų rūtų darželį, 

Sesių dainelę iš džiaugsmo pintą, 

Gimtinį sodžių, pievą, miškelį, 

Zaliais gamtužės rūbais dabintą. 
M. Pumputis. 

VYRESNIOJI 


Atėjo šilta vasara. Visą 
dienele saulutė šviečia ir šil- 
do. Gera dabar miške, laukuo- 
se. Miškuose prinoko uogų, 
užaugo grybu; pievose išaugo 
žolė aukšta, susipynusi, tanki, 
kad ir pereiti sunku; laukuose 
siūbavo liūliavo aukšti ruge- 
liai. Vaikai visą dieną bėgioja 
miške, laukuose, maudosi upė- 
je, pirkion nė neivarysi. Tik 
vakarais kaime girdėti jų links- 
mi balseliai, kai pradeda žaisti. 

Tik Katrytė nesidžiaugia. 
Ir ji norėtų nubėgti su vaikais 
miškan pagrybauti ar pauo- 
gauti, upelyje išsimaudyti, va- 
“karais su visais pažaisti, tačiau 
negali: jos motutė sunkiai su- 
sirgo, jau visa savaitė kaip 
nekelia iš patalo. 

Jujų pirkioje taip pat liūd- 
na: tėvelis vaikšto nelinksmas, 
mažesnieji vaikai verkia, ba- 
rasi, motutė aimanuoja, kad 
nėra tvarkos pirkioje, kad ma- 
žesniais vaikeliais niekas ne- 


sirūpina. Tad Katrytė ir ėmėsi 
visa tvarkyti, ką prieš tai tvar- 
kydavusi motutė, kai sveika 
buvusi. 

Daug darbo dabar ji turi: 
reikia pirkioje tvarka palai- 
kyti, reikia pietūs išvirti, tėve- 
liui marškiniai suadyti, vištas 
prižiūrėti, jaunesnius broliuką 
ir sesutę apliuobti: nuprausti, 
sušukuoti, pavalgydinti, kai ka- 
da palinksminti, nuraminti. Juk, 
be Katriutės, niekas kitas tai 
padaryti nesugebėtų. 

Už tai broliukas ir sesutė 
prie jos taip ir limpa, paskui 
ją visur vaikšto. Pažiūri tėve- 
lis į josios darbus, linksmiau 
nusišypso. Neužmiršta Katriu- 
tė ir motutės. Dažnai nubėga 
pas ją, paklausia, ar kartais ir 
jai ko netrūksta. O motutė 
taip meiliai ją apkabina, prie 
saves priglaudžia, karštai pa- 
bučiuoja ir pasako: 

— Tu mano vyriausioji, tu 
mano užvadėlis! B.-L. 


Pasakyk 


Pasakyk tu man, vėjeli, 
Ko skrajodamas vaitoji, 
Kas užgavo, vargądienėli, 
Ko taip graudžiai vis dejuoji? 


Ko tau liūdna, ko tau ilgu, 

Ko blaškytis nenustoji? 

Kam lankstai viršūnės smilgų, 
Taip graudžiai, liūdnai dainuoji? 


Pasakyk, lakus vėjeli, 

Tu, klajūne mūs laukų! 
Nuramins kas man širdelę, 
Kur aš laimę berasiu? 


M. Pumputis. 

Marcinkonių parapijos vaikai šiemet ruošėsi pirmajai išpažinčiai. 


Juos katekizavo p. Obuolevičienė. 


| Bažnyčią 


Šventadienio rytą širdis 
džiaugsmą turi: visi žmonės 
i bažnyčią eis pagarbinti Die- 
vulį. 

Varpų aidai pasigirsta toli 


už miškų... Saukia žmones 
į bažnyčią išklausyti šventų 
mišių. 


Senas kunigas, palinkęs, 


laiko jau mišias. Žmonės mel- 
džias prie Aukščiausio, siun- 
čia Jam maldas. 

Jų veidai džiaugsmu nu- 
švitę, bažnyčioje tyla... Su smil- 
kalų dūmais kyla jų dangun 
malda. 


R. Guobys. 

Suo—draugas 
' Vienas ūkininkas turėjo apsilpęs, šuo nedavė savo šei- 
šunį. Šuo jau pasenęs buvo mininkui nuskęsti. 


ir, nesugebėjo saugoti šeimi- 
ninko turto. Ūkininkas ryžosi 
ji nuskandinti. 

Pasiėmęs nemažą akmenį, 
pasišaukė jis šunį ir nusivedė 
ji prie upės. Ten jis sėdo į 
laivą, nuplaukė gilumon, pri- 
rišo šuniui akmeni po kaklu 
ir įstūmė vandenin. Akmuo 
kažkaip išslydo, ir šuo plaukė 
paskui laivą. Tada ūkininkas 
rėžė šuniui per galvą irklu ir 
sukruvino jį, bet šuo vis dar 
plaukė. Tuomet ūkininkas at- 
sistojo, užsimojo antrą kartą, 
tačiau paslydo ir įkrito gilu- 
mon. Jis nemokėjo plaukti ir 
ėmė skęsti. Šuo, priplaukęs 
prie šeimininko, nutvėrė jį už 
drabužių. Su perskelta galva, 


Netoli dirbo žmonės. Jie 
pastebėjo, kad kažkas upėje 
skęsta, ir atbėgo gelbėti. Pri- 
plaukė kitas laivas ir ūkininką 
ištraukė iš vandens. Šuo ir 
pats išplaukė. Šeimininkas par- 
sivedė šuneli namo ir gydė ji 
ilgokai. Pc to jis jau nesiskyrė 
su juo. 


Žmonės, kurie rūpinosi Bo- 
bi, pastebėjo, kad jis sensta 
ir nyksta. Jie norėjo parsive- 
sti ji pas save, bet Bobi nei- 
davęs, likdavęs saugoti savo. 
šeimininką. Taip jis ant jo 
kapo ir nusibaigė. 

To miesto gyventojai ilgai 
negalėjo užmiršti ištikimojo 
Bobi. 


Mano dalužė 


Mano dalužė 

Sunki artojo! 

Nors vargai spaudžia, 
Bet aš neboju. 


Tėvų paliktą 
Žemelę arsiu, 
Artojaus garbę 
Padangėn kelsiu. 


Arsiu per dieną 
Žemelę juodą, 
Skambės dainelė — 
Mano paguoda. 


Man lauke dirbant, 
Tik džiaugsmas ima, 
Kad galiu dirbti 
Savo tėvynėj. 


Man šią dalužę 
Dievulis skyrė, 
Kupiną širdį 
Džiaugsmo pripylė... 


R. Guobys. 

BAIMË 


Kiekvieną karštą vidudienį jie 
susirinkdavo prie mažo ežeriuko 
ir pliuškendavo, taškydavosi, mau- 
-dydavosi. Kartais garsiai klegėda- 
mi stumdavo vieną kurį nemo- 
'kantį plaukti į vandeni, atrodo, lyg 
paskandinti norėdami. 

Daugumas jų mokėjo plaukti. 
Todėl jokios baimės nebuvo, kad 
iš tikrųjų nuskandintų. O ypatingai 
dar ir todėl, kad ežeriukas buvo 
visiškai negilus, geram vyrui vargu 
ar sulig pažasčiais gilio būtų. 

Vieną tokių vidudienių prie 
„ežeriuko susirinko nepaprastai daug 
vaikų. Iš viso Burbiškių kaimo, iš 
kai kurių vienkiemių ir iš mieste- 
lio, kuris buvo kokių penkių kilo- 
metrų atstu. 

Miestelėnų tarpe garsiausiu ir 
labiausiai rėkiančiu buvo kažkokis 
Donatas. Išblykusiais veidais apša- 
šusiomis lūpomis, giliai įlėkusiomis 
akimis. Liesas. Kaip voras laibom 
ilgom kojom. Atrodė, nė panašus, 
kad kas nors jo klausytų, kad jis 
visiems, net ir stambesniems ir 
vyresniems už jį vadovautų. 

— Neleiskim jų prie vandens, 
— šaukė Dagilienės sūnus Ignukas 
—iš šunmiesčio atneštom ligom tik 
vandenį mums užterš. 

— Ė jus, kamų vaikai! — rėkė 
miestelėnai. 

Toliau—labiau, kol vaikai visiš- 
kai susikivirčijo ir pradėjo peštis. 
Vienai grupei vadovavo Donatas— 
kitai Ignukas. Pradžioj rūko grub- 
tai, o po valandikės jau ir akme- 
nys pradėjo zvimbti. Kaimo vaikai 
prispyrė miestelėnukus prie eže- 
riuko, lyg norėdami visus juos su- 
varyti vandenin, kad neturėtų kuo 
ginasi. 

— Paskandinsim, kaip varles, 
:šituos miesto ubagus! 

Miesčioniukai jau tik prunkštė, 


tik kėsnojo rankomis, neturėdami 
kuo ginasi. 

Tada įvyko netikėtumas. [gnu- 
kas užkamandiravo saviesiems su- 
stoti dviem eilėm, pro kurias lei- 
sti stumdomus miesčioniukus. Kiek- 
vienas jų, perėjęs tuos vartus, svy- 
ruodamas eidavo miestelio link, 
nesivydamas ‘anksčiau išleisto, arba 
nelaukdamas paskui jį einančio. 
Atsirado tačiau vienas, kuris dar 
iš tų vartų išėjęs jautėsi pakanka- | 
mai turįs jėgų, kad iki miestuko 
galėtų nubėgti. Jau gerokai pabė- 
gėjęs atsigrižo ir rikterėjo: 

— Mūsiškiai, nebijokit! Aš bė- 
gu, visą miesteli pastatysiu ant 
kojų. Parodysim šitiem kamų vai- 
kam! 

Keli kaimo vaikai pavykėjo ją, 
manydami privysią, bet pasirodė, 
kad vejamas visuomet greičiau | 
bėga, negu tie, kurie vejasi. Ne- 
paviję sugrįžo atgal ir juokėsi: 

— Nubėgs tas svirplys. Po ke- 


leto žingsnių grius ir bus jam 
gana. 
Jau paskutiniuosius leido pro 


vartus. Ignukas vis stengėsi pada- 
ryti taip, kad paskutinysai jų būtų 
Donatas, Atsiskaityti su vadu! Kas 
jam eilinis kareivis. Kai jau ir šis 
į vidurį vartų buvo įėjęs, rikterėjo: 

— Imkim! skandikim! 

Keliolika vaikų rėkdami apspito 
vargšą išbalėlį, suplėšė jau ir šiaip 
suplyšusius jo drabužius. Kas už 
galvos, kas už rankų, kas už kojų, 
nešė jį į ežeriuką. Kiti jau tik iš 
paskos sekdami. Ignukas pats ne- 
darė nieko. Tik įsakymus davinėjo: 

— Panerti kartą! kitą! trečią! 
Dabar išmest ant velėnos! 

Išvargintą ir gerokai įtraukusį 
sudrumsto vandens Donatą pagul- 
dė ant velėnos ir pasityčioję kiek 
iš jo, taikėsi, klegėjo lyg nieko 
nebūtų buvę. 

Saulė jau linko vakarop. Vai- 
kai pajuto, kad jų kūneliai darosi 
šiurpūs, kai kuriuos jau net drebu- 
lys nukrečia. Vienas pasiūlė eiti 
jau namo. Kiti dar priešinosi, sa- 
kydami, tur būt, ano kvailio mie- 
stelėno pagrasčių išsigandęs. 

Tuo sykiu sunkiai kėlėsi nuo 
žemės Donatas, batsiuvo sūnus, 
miesčioniukų vadas. 

Tuo sykiu pasirodė ant kalvos, 
lyg dideli šešėliai, keliolika mies- 
telio vyrų. Visi garsiai šūkaudami, 
kerėsnodami rankomis, skubiai bei- 
damiį pakalnę ir suko tiesiai į vai- 
kus. Dar buvo kokio kilometro at- 
stumas. O iki kaimo du ar net ir 
daugiau. Reikėjo bėgti. 

— Namo! — šaukė vieni. 

— Atsiveja—nusiminę aimana- 
ko kai kurie. 

— Prapuolėm... 

—- Užmuš... 

Vaikai pasileido ir savo drabu- 
žius užmiršdami. Vieni jų jau toli 
nusinešė ežiomis ir takeliais, kiti 
iš baimės įsipainiojo tankiai suau- 
gusiuosna rugiuosna ir pargriuvę 
laukė, kada kuris miestelio vyrų 
užklupęs ji mirtinai suspardys ko- 
jomis. į 

Miestelio vyrai, garsiai šaukda- 
mi ir keikdami, užtikę Donatą, no- 
rėjo užpliekti jį iki paskutiniosios, 
bet po valandikės, paaiškėjus, kad 
tai miestelio vaikas, dūmė toliau. 

Kai kurie girdėjo, kaip visai pro 
juos pralėkdami miestelio vyrai 
garsiai šniokė. 

— Nulėkė, — šnabždėjo vienas 
į kitą, gulėdami rugiuos. 

— Tsss... gal kuris da klausos... 
— draudė kitas. 

Pagaliau, ir saulė nusileido, © 
keletas atsilikusių vaikų vis dar 
tebegulėjo rugiuose, bijodami iš: 
jų išlysti. Visi galvojo: ras, užmuš, 
papiaus, subadys, suspardys. Vi- 
siems ašaros čiurkšlėmis birėjo, 
tik baubti pradėti neturėjo nė vie- 
nas drąsos, 

Tie, kuriems pavyko, šiaip taip 
laimingiau bėgti, buvo jau seniai 
kaime. 

Miestelio vyrai, iki galudaržių 


pasivykėję, pabūgę viso kaimo, 

grįžo atgal. | 
Gulėjusieji rugiuose jau saldžiai 

miegojo. Vieni sapnavo, kad di- 


džiuliai miestelio batsiuviai su il- 
giausiais peiliais rankose lenkiasi 
prie jų ir nori juos supiaustyti į 
daleles ir išdalinti miesčioniukams, 
kiti —kad mūrininkai apstoję iš visų 
pusių krauna aplink juos plytas ir 
stengiasi juos gyvus užmūryti. 

Jau rytui išaušus, namiškiai 
atėjo ieškoti savųjų. Nubudę vai- 
kai nebežinojo, kur jie ir kas su 
jais. Bailiai iš rugių kišo galvas, 
prisiminę visa, kas vakar jiems 
tiek baimės įvarė, manydami, kad 
tai miestelio batsiuviai, mūrininkai 
ir kiti juos suvilioti nori, 

Tik dabar visi pajuto, ką reiš- 
kia baimė ir ką reiškia blogai da- 
ryti. Ryžosi kiekvienas, kad dau- 
giaune tik prie miesčioniuko nepri- 
stos, bet dargi į ežeriuką liausis 
vaikščioti. 

r. 


Upeliui 


Čiurlenk, upeli skaidrūnėli, 

Kol vasara šilta, graži, 

Kol čiulba margieji paukšteliai.— 
Čiurlenk, upeli skaidrūnėli! 


Ateis ruduo, žiema pikta, 
Prislėgs krūtinę šaltas ledas... 
Čiurlenk, upeli skaidrūnėli! 
Kol vasara skaisti, šilta. 

St. Budėnas. 

Nors mažas esu, bet jau net keturius valdau! 


Senelis ir tiltas 


Pasakėčia 


Per vieną upeli buvo nu- 
tiestas tiltas. Tiltas buvo se- 
nas, silpnas, pakrypęs; kiek- 
vieną akimirksni jis galėjo 
"ikristi i upelį, tad eiti juo Fu- 
vo pavojinga. 

Kartą prie tilto atėjo sene- 
lis, sulinkęs, lazda besiramsty- 
damas. Pamatęs pakrypusi tiltą, 
bijojo juo eiti ir niurnėjo: 

— AK koks: senas, koks 
netikęs tiltas — pavojinga ir 
eiti. 


„priekaištus, 


Tiltas, girdėdamas senelio 
susigraudino ir 
tarė: 

-— Pasakyk, seneli, kodėl 
tu pats toks silpnas? 


* * 
Jei silpnas silpną užjau- 
stų — ne vienam širdies ne- 
skaustų. 


Ad. Keraitis. 

VAIKAI 


Valė ir Polis lankė pradžios 
mokyklą. Polis buvo IV skyriuje, 
Valė—I-me. Polis buvo penkeriais 
metais vyresnis už Valę. Tai rim- 
tas ir gero būdo šviesplaukis ir 
mėlynakis berniukas. Jo veidas 
buvo truputį rauplėtas. Buvo jisai 
pirmas mokinys. 

Mažą pusseptintų metų Vale, 
išėjusią pasišildyti saulutėje, pastū- 
mė III skyriaus berniukas, žinomas 
tinginys ir pramuštgalvis. Valė 
puolė ir labai susimušė keliuką. 
Iš jo pro kojinaitę prasimušė krau- 
jas. Mergaitė nusigando, pama- 
čiusi kraują ir, sėdėdama ant že- 
mės, pradėjo balsiai verkti. 

Visą šį atsitikimą matė einąs 
iš mokyklos į kiemą Polis. Jisai 
greitai pribėgo prie mergaitės ir 

pakėlė ją nuo žemės. 
` — Labai skauda? — paklaušė, 
valydamas josios suknele. 


— Laba-a-ai..—verkė mergaitė, 
tiesa, jau kiek ramiau, pasikuk- 
čiodama, kaip visi maži vaikai. 


Didelės ašaros sidabriniais žirniu- 
kais ritosi mergaitės ašaromis ir 
žemėmis suteptais veideliais. 

Polis pasilenkė. Mergaitės mė- 
lynu žiursteliu nušluostė ašarėles, 
veiduką. Paskui priklaupė ir pa- 
mažu, atsargiai nusmaukęs žemiau 
keliuko kojinaitę. apžiūrėjo žaizdą. 
Valė nosinės neturėjo. Tada jisai 
išsiėmė savo ir, pirmiau ją suvil- 
gęs šulinio vandenyje, užrišo koją. 

— Na, dabar jau neskauda, 
tiesa? 

— Ne... neskauda. 

— O kuo tu vardu? —paklausė 
atsikėlęs berniukas. 

— Va-alė, — atsakė mergaitė, 
dar patempusi apatinę lūpelę, ir 
pro ašaras nusišipsojo savo užta- 
rėjui. 

— Mano vardas Polis, — tarė 
berniukas. — Dabar tu atsisėsk 


štai ant tų laiptelių, o aš eisiu pas 
tą berniuką, kuris tave stūmė. 

Mergaitė klusniai atsisėdo. Ji 
matė Polį, priėjusį prie to negero 
berniuko. Matė, kaip tasai mušei- 
ka ir Poliui kirto į veidą. Polis 
griuvo, bet greitai atsikėlė ir šoko 
užpuolėją. Aplink besimušančius 
susirinko kiti vaikai. Berniukai grū- 
mėsi čia vienas, čia kitas imda- 
mas viršų. Pagaliau, Polis parmetė 
priešininką žemėn. 

Nuo tos dienos mažoji Valė 
dėkingomis akutėmis lydėjo Polį, 
kada tik jį pamatydavo. 

Berniukas šypteldavo mergai- 
tei, pašnekindavo ją. Kartą ją be- 
einančią namo pasivijo. Kelio ga- 
lelį jie ėjo drauge. Valė kalbėjo 
mažai, tik droviai, iš padilbų į jį 
pasižiūrėdama, šypsodavos. 

Po kurio laiko, pagaliau, visai 
su juo apsiprato. Kartą vėl jiem 
einant drauge namo, Polis pa- 
klausė: 

— Ar toli tavo namai? 


— To-o-li. Mano tėvelis turi 
daržą už kapų. Ir pas mus yra 
daug gėlių. Ir dar daug agurkų. 


Greitai bus braškių. Jau aš vieną 


suradau visiškai raudoną. lr dar 
visko kito yra. Ir pas mus žmo- 
nės ateina jų pirkti. Bet kai tu 


ateisi, tai tau nereikės pirkti. Ateik, 
aš tau duosiu gražią gėlę. Tokią 
raudoną, o vidury jos geltona. Ji 
labai gardžiai kvepia: Gerai?... O 
gal tu norėsi, —matydama, kad jis 


nesiskubina atsakyti, pridūrė, — 
tai aš tau dvi gėles duosiu... pa- 
kėlė į jį savo rudas auksiniu at- 


spalviu akeles, jau tikrai įsitiki- 
nusi, kad jis negali neateiti po ši- 
tokio pasiūlymo. | 
Polis rimtai linktelėjo galva. 
— Gerai, ateisiu. Bet tu nema- 
nyk: aš galiu ir nusipirkti. Mano 
tėtė turi didelę krautuvę... 

— Vaje... tai tau gerai! — nu- 
traukė jį mergaitė.—lr ten pas jus 
krautuvėj labai daug saldainių? 

— Ot pasakė! Kaip gi krautu- 
vėj nebus saldainių?! Ir saldainių 
ir šokolado, — visko pas mus yra, 
— pasididžiuodamas, patenkintas, 
kad taip susidomėjo toji mažutė 
Valė, aiškino. 

Ji valandėlę tylėjo. Galvojo, 
matyt, kažką labai svarbaus. Pas- 
kui ji pakėlė savo juodplaukę gal- 
vutę su nemažom kasytėm ir ne- 
drąsiai užklausė: 

— Na, o pasakyk: ar saldūs 
tavo saldainiai, ar rūgštūs? —ir ji, 
tik pamaniusi apie tokius skanu- 
mynus, lyžtelėjo lūpas. 

— Ir rūgštūs ir saldūs, visoki. 
Nori, aš tau rytoj atnešiu para- 
gauti? Bet tėvelis man daug ne- 

duoda. Sako: dantys nuo jų gen- 
dą. Tu taip pat gali susigadinti. 

Valė čia pat gatvėje sustojo. 
Užvertusi galvutę, išsižiojo ir, ro- 
dydama ne visai švariu pirštuku 
vietą, iš kurios iškrito pieniniai 
dantys, tarė: 

— Man nesugęs. Matai—aukš- 
tai iškrito ir žemai iškrito... 

Polis pasilenkė. 

— Tikrai. Bet tau nauji auga. 
Jie dar visai mažučiai. Na, niekis, 


„— padaręs rimtą miną ir įsikišęs 


laisvą ranką į kišenių, pažadėjo: 


— Atnešiu. Galėsi čiulpti, tai 
tikrai nesuges. 
Tikrai, kitą dieną atnešė jai 


popierėlyje kelias bonbonkes. 
Mergaitė parėjusi namo pietų 
metu be paliovos tarškėjo, pasa- 
kodama apie Polį. 
(b. d.) 


Vestuvės miške 


Štai kiškelis striku striku, 
Veda būrį baravykų. 
Paskui seka rudmėsėlės 
Ir Iepšelis apsivėlęs. 
Voveraitės šokinėja 
Ir visus suprašinėja: 
„Bus vestuvės umėdėlės — 
Mūsų miško ponaitėlės!“ 
Voveruškos tapu tapu 
Su vainikais žalių lapų, 
Raudonikis styra styra — 
Šiandien jis jauniausias yra. 


Kai visi jau susiėjo, 
Uodas čirpinti pradėjo, 
Musė birbino, giedojo, 
Žiogas švilpavo ir grojo. 

Baravykai triapu triapu, 

Voveruškos šliapu šliapu... 

Visi sukas, visi šoka, 

Kas tik nori, kas tik moka. 
Raudonikis svyru svyru — 
Šiandien pirmas jis tarp vyrų— 
Suka gražią jaunmartėlę — 
Geltonkase umėdėlę. 


Tik Iepšeliui nepavyko — 
Vienui vienas pasiliko: 
Jam galvelė apsisuko, 


Trakšt... kojelę išsisuko. | 

Vandens lašelio kelionė 


Skaisčioji saulutė pradėjo 
kviesti vandens lašelį, giliųjų 
jūrų vaikelį, pasivaikščioti su 
ja mėlyname dangaus skliaute. 
Panūdo lašelis eiti su saulute, 
tik jūra motinėlė neleidžia. 

Saulutė nusiuntė vieną 
savo kaitruji spindulėli. Jie 


paėmė lašelį, pavertė nema- 


tomu ir nusinešė vis aukščiau 
"ir aukščiau, beveik iki pat 
saulutės. 

Vaikščioja lašelis aukštai 
padangėmis, toli toli, virš auk- 
štų kalnų, virš gilių jūrų. Ir 
pavargo lašelis, toliau eiti ne- 
išgali, jėgų neteko. Ir ne tik 
jis vienas išsirengęs buvo pa- 
sivaikščioti, daug jo brolelių 


taip pat pabėgę buvo nuo jū- 


ros motinėlės. Visi jie susirin- 
ko dabar į vieną debesi ir 
visi verkia, kad neišgali eiti 
toliau paskui skaisčiąją saulutę. 

Pagailo  saulutei mažųjų 
lašelių, atsiuntė jiems stipres- 
ni vėjeli. Papūtė jis stipriau, 
nuvarė juos namo. Kai suėjo 
krūvon, vienas kitą pažino, 
nes jau nebuvo nematomi, 


vėl pasidarė matomais laše- _ 


liais. Apsikabino jie meiliai ir 
pradėjo kristi žemyn. Žmonės 
juos pasveikino žodžiu: „lyja“. 

Mūsu lašelis nukrito ant 
aukšto kalno. Su juo nukrito 
daug ir brolelių. Sis kalnas 
buvo toli nuo jūrų, jiems rei- 


„kėjo labai skubėti, kad galėtų 


kuo greičiau sugrįžti namo. 
Linksmai pradėjo jie šokinėti 
per uolas, per akmenis, bėgti 
per lygumas, kol pateko i 
upelį ir nusirito patenkinti to- 
liau. Per tą kelionę jiems teko 
padirbėti, malūne sukti dide- 
lius ratus ir sunkius girnak- 
Menis. ~ 

Bėga jie linksmi jau didele 
upe ir galvoja: „Štai mes jau 
ir namie!“ Apsiriko vargšeliai. 
Reikėjo jiems pakiloti laive- 
lius, sunkius baidokus, šniok- 
ščiančius garlaivius. Ir ilgai dar 
jiems teko pasikamuoti, kol 
priplaukė jūrą motinėlę ir at- 
sidūrė jos prieglobstyje. 

Visur gera, namie geriau- 
sia. 


Lenktynės su debesėliu 


— Nesijuokite, draugužiai... 
Aš jums štai ką pasakysiu: 
matot, va, ten debesėlį — 
bėgsiu, lėksiu ir pavysiu! — 


Pasileidau nuo kalniuko, 

lyg ant žirgo būdams balne, 

žiūriu — toli debesėlis, 

aš — pasiekęs tik pakalnę... 
P. Kondratas. 

I sodybą iš miškelio Čia tačiau visa nelaimė 
Gudri lapė atgužėjo, Šokt kieman sulaiko baimė, 
Žiūri: ogi štai kiemely Mūs laputė galvot ėmė, 
Būrys ančių lesinėja. ` Kokiu būdu rastis kieme, 
— Gražios antys — mąsto ji— Arba, kaip iš ten gražias 
Pietūs bus tikrai geri! Išvilioti anteles. 


il 
Mirtti unt 


Ir štai lapė ant takiuko, O kai buvo jos namuke, 

Kurs šunies namelin suko, Šmukšt paskui ir smailasnukė... 
(Tuokart nebuvo šunelio) Tuo metu Laurynas ėjo 
Priberia skanių grūdelių. Ir jos klastą pastebėjo. 

Antys grūdus tuos veikiai Su lazda tuoj šoka jis — 
Rado ir Iesė stropiai. Bus vagišiui nūn pirtis! 


91010. 

Tėvas ir sūnus 


Viename laive vieno jūrininko 
sūnus, 12-0s metų berniukas, visų 
buvo labai mylimas. Berniukas iš- 
augo jūroje. Tėvas jį išmokė savo 
amato, ir berniukas jūrininko pa- 
reigas galėdavo atlikti ne blogiau 
už kitą senąjį jūrininką. Jis mo- 
kėjo vikriai įlipti į pačią stiebo 
viršūnę, nebijojo sūpavimo, audrų; 
plaukiojo, kaip žuvis. Jūrininkai 
vadindavo jį „mūsų mažasis jūri- 
'ninkas“. ; 

Kartą laivą ištiko nelaimė. Vie- 
na maža mergytė neatsargiai pri- 
-jo prie dėnio krašto, paslydo ir 
įkrito jūron. Berniuko tėvas pir- 
masis tai pastebėjo ir šoko jūron 
mergaitės gelbėti. Bangos buvo 
jau paslėpusios vaiką, bet jūrinin- 
kas jį surado ir išnėrė su juo iš 
vandens. Per tą laiką laivo nesu- 
"spėjo sulaikyti, ir jis nuplaukė to- 
liau. Jūrininkui reikėjo laivas pa- 
sivyti ir perplaukti didokas atstu- 
mas. Jis jau buvo arti, kai iš laivo 
pasigirdo: „ryklys!“ Baisus jūrų 
gyvis išsinėrė iš bangų ir šoko 
į žmogų. Laive visi apmirė iš bai- 
mès: nelaimingųjų jūrininko ir mer- 


gaitės gyvybė pakibo, kaip ant 
siūlo. Tuo metu, kai ryklys jau 
besirengė pulti savo grobį, atsiti- 
ko kažkas nepaprasto: ryklys stai- 
ga susitraukė, persivertė, vanduo 
aplink jį paraudonavo nuo kraujo; 
kažkas sužeidė ryklį. 

— Tai mūsų mažasis jūrinin- 
kas! —sušuko jūrininkai. 

Ir iš tikrųjų, ryklį sužeidė ber- 
niukas, 

Kai jis pamatė, koks pavojus 
gresiąs jojo tėvui, jis šoko vande- 
nin, priplaukė prie ryklio ir vėrė 
peiliu jojo pilvan. Sužeistasis ryk- 
lys metė pirmąjį grobį ir šoko 
prie berniuko. Berniukas pradėjo 
plaukti nuo laivo jūron. 

— Atgal! atgal! - šaukė jūrinin- 
kai. Berniukas pasuko laivo pusėn 
tik tuomet, kai pamatė, kad jėjo 
tėvas ir mergaitė jau įkelti į laivą. 
Tik dabar berniukas priplaukė prie 
laivo, vikriai pasprukdamas nuo 
ryklio: ne veltui jis buvo vadina- 
mas geriausiu plaukiku. Jis dar 
kartą įvėrė peilį rykliui į šoną ir 
pats įkibo virvėn, kuri buvo jam 
išmesta iš laivo. Už kelių minučių 
berniukas buvo laive. Tėvas ašaro- 
damas apkabino savo išgelbėtoją. 

— Kodėl tu iš pradžios nuplau- 
kei toliau nuo laivo? —klausė kiti 
jūrininkai berniuko. 

— Aš norėjau, kad ryklys pra- 
dėtų vytis mane ir tėvas turėtų 
laiko išsigelbėti, — atsakė drąsus 
berniukas. 


Pasakėlė 


Kitą kartą arė žmogus. Jis 


rado dėžute, bet užrakintą. 
Paskui beardamas rado rak- 
teli. Kai atrakino dėžutę, rado 


oželi. To oželio buvo trumpa 
uodegėlė, — dėlto trumpa ir 
mano pasakėlė. 


St. Budėnas. 

Pirmoji aplink pasaulį kelionė 


Nesenai 
čiuose buvo 


viso pasaulio laikraš- 

rašyta, kad vienas 
Amerikos lakūnas Juso su savo 
draugais apskrido žemės rutulį 
per 91 valandą. Bet ši lakūno ke- 
lionė nėra pirmoji. Pirmąją kelio- 
nę aplink pasaulį padarė vienas 
portugalų jūrininkas, garsus keliau- 
ninkas Magelanas. Tą kelionę 
jis padarė ne lėktuvu, bet laivu. 
Mat, tais laikais žmonės nemokė- 
jo lėktuvų daryti. Tai ivyko prieš 
daugeli šimtų metų, 1520 m. Dar 
tada žmonės galvojo, kad žemė 
yra plokščia, o ne rutulys. Mage- 
lanas, apiplaukęs pasaulį aplinkui, 
įrodė visiems užsispyrėliams, kad 
mokslininkai, kurie tvirtino žemę 
esant apskritą, teisybę sako. 

Magelanas buvo labai prityręs 
ir apsišvietęs jūrininkas. Kelionės 
į svetimus, nežinomus kraštus vi- 
liojo jį nuo pat jaunatvės. Tad, 
vos 70 metų amžiaus teturėdamas, 
jis leidžiasi pirmojon kelionėn į 
nesenai atrastus Afrikos ir Azijos 
kraštus. Daug kur pabuvojęs ir 
įvairių nuotykių pergyvenęs, jis 
grįžta Portugalijon. Bet ramus gy- 
venimas įgrįsta jam. Jis sugalvojo 
padaryti pirmąją kelionę aplink 
pasaulį. 

Magelanas buvo neturtingas, o 
tokios išvykos suruošimas kaštuo- 
ja daug pinigų. Tad, ilgai nedve- 
jodamas, Magelanas kreipiasi pas 
Portugalijos karalių, išdėsto jam 
sumanymą ir tos kelionės naudą 
mokslui ir prašo paremti tąjį pla- 
ną. Bet Portugalijos karalius, ne- 
įvertinęs tokios kelionės reikšmės, 
atsisako jį remti. Magelanas nenu- 
simena ir rankų bejėgiškai nenu- 
leidžia. 

Nieko nepešęs pas Portugalijos 
viešpatį, Magelanas išvyko į kai- 
Mynistėje esančią Ispanijos kara- 
liją. Čia jam pavyksta. Mat, Ispa- 


nijos karaliai, kurių šelpiamas Ko- 
lumbas atrado Naująjį Pasaulį, su- 
prato, kokią naudą gali suteikti 
jiems Magelano kelionė. Magela- 
nas gavo savo sumanytai kelionei 
atlikti penkius laivus su 285 jūri-- 
ninkais, kaipo tų laikų įgulą. Tie- 
sa, laivai buvo nepergeriausi. Pa- 
tys jūrininkai buvo įvairių tautybių. 


Šalia ispanų nemaža buvo portu- 
galų, prancūzų, vokiečių, italų, 
olandų, graikų ir net negrų. 1519 


m. rugsėjo m. 19 d. išplaukė Ma- 
gelanas į didžiausią, podraug pas- 
kutinę savo kelionę. Mat, kaip. 
paskui pamatysime, Magelanui ne- 
lemta buvo gyvam grįžti į tėvynę. 

Laivai plaukė į vakarus, gerai 
žinomu per Atlantą į Ameriką ke- 
liu. Šioje per Atlantą kelionėje te- 
ko pergyventi daug nuotykių. Ku- 
rį laiką buriniai, vėju varomi lai- 
vai pateko į tokią vietą, kur visai 
nebuvo oro judėjimo. Per tris sa- 
vaites vos nuplaukė jie 10 kilome- 
trų. Kaitra buvo nežmoniška. Grė- 
sė pavojus mirti troškuliu. Nepa-- 
tenkintos laivų įgulos manė apie 
maistą. Bet, laimė, paputė vėjas. 
ir, ištempęs ‘bures, nešė laivus į 
Amerikos krantus. Bet čia teko. 
pergyventi naujas pavojus. Po to- 
kių kaitrų kilo Atlanto vandenyne 
didžiausia audra. Keliosdešimties. 
metrų aukščio vandenyno bangos 


„galėjo kiekvieną valandą nugram- 


zdyti laivus į jūros gelmes. Bet ir 
audra nepridarė nuostolių. Mage- 
lenas ir jo kelionės draugai lai- 
mingai pasiekė dabartinę Braziliją. 
Cia jie ilgai klaidžiojo Pietinės 
Amerikos pakrantėmis, kolei su- 


rado sąsiaurį iš Atlanto į Didijį 
vandenyną. | 

Tos kelionės metu trys laivų 
kapitonai sukilo prieš Magelaną. 


Bet šiam, didelę drąsą, sumenu- 
mą, šaltą kraują ir geležinę valią 

parodžius, pavyko maištininkus nu- 
malšinti. Laimingai perplaukę tą 
sąsiaurį, kuris dabar Magelano są- 
siauriu vadinamas, jie pasiekė Di- 
diji vandenyną. 

Cia, ne tik jūrininkus, bet ir 
patį Magelaną pagavo siaubas. At- 
lanto vandenynas buvo jau ne kar- 
tą perplauktas. O čia prieš akis 
buvo visai nežinomo vandenyno 
milžiniškas plotas! Dar nė vienas 
„europiečių laivas nebuvo raižęs jo 
paslaptingųjų bangų. Nežinia, ką 
jis žada, koks jo dydis, kas ten jo 
viduryje ir gelmėse slepiasi... 

Bet neilgai dvejojo drąsusis 
keliauninkas. Pasiėmęs maisto ir 
vandens, Magelanas įsakė savo 
laivams, kurių teliko tik trys, pa- 
statyti bures ir leistis į tolimą, ne- 
žinomą kelionę. Ilgai, labai ilgai 
teko jiems plaukti. Visas vanduo 
ir maistas buvo išeikvotas. Alkio 
ir troškulio kankinami, jūreiviai 
mirė, kaip musės. Teko diržai mir- 
kyti vandenyje ir juos graužti. 
Daug vargo ir sunkumų pergyve- 
mo Magelanas ir jo draugai, kol 


Šoko kiškis į darželį, 
Tū-tū-tū, 

Šokdams išvertė tvorelę, 
"Tū-tū-tū-tū-tū-tū-tū, 

laimingai priplaukė dabartines Ma- 
rianų salas. Maisto ir vandens pa- 
siėmė jie ir vėl išplaukė tolimęs- 
nėn kelionėn į Pilipynų salyną. Cia 
Magelanas sužinojo, kad netoli yra 
Indija, Kinija, Japonija. Vadinas, 
kelionė aplink pasaulį buvo pada- 
ryta. Džiaugėsi Magelanas ir jo 
draugai. Visi kelionės sunkumai ir 
kančios buvo užmiršta. 

Magelanas žuvo nuo vietos gy- 
ventojų. Tai įvyko 1521 m. balan- 
džio 27 d. Nemaža žuvo ir jo drau- 
gų. Galutinai į Ispaniją iš 286 jū- 
rininkų sugrįžo 18. Tai buvo pir- 
mieji žmonės, kurie pirmieji pada- 
rė kelionę aplink pasaulį. 

Po Magelano kelionės praslin- 
ko daug amžių. Nieks neatsirado, 
kuris būtų pakartojęs Magelano 
drąsų žygi. Ir tik dvidešimtame 
amžiuje, pasirodžius orlaiviams, 
pakartota Magelano žygis. Tik ke- 
lionei buvo parinktas visai kitas, 
daug trumpesnis ir lengvesnis ke- 
lias. Viso ligšiol drauge su Mage- 
lano žygiu, buvo padaryta penkios 
kelionės aplink pasaulį. 


Tutu t). 


Šokdams išvertė tvorelę, 
Tū-tū-tū-tū-tū, 

Šokdams išvertė tvorelę, 
Tū-tū-tū, 
Ir išlaužė daug gėlelių, 
Tū-tū tū-tū-tū-tū-tū. 

— Oi, kiškeli puikpreli, 
Tū-tū-tū, 

Kam išlaužei tiek gėlelių du 
Tū-tū-tū-tū-tū-tū-tū? kart 
— Šokant kliuvo man kojelė, 
Tū-tū-tū, 

Tai išlaužiau daug gėlelių, 
Tū-tū-tū-1ū-tū-tū-tū. 


du 
kart 


du 
kart 
K. Tėma. 

Atspėk! 


(Atspėsi, jei taškelių vietoje išsirašysi tinkamas 
raides; raidžių turi būti tiek, kiek yra taškelių) 


Pievose, darželiuos Žemė pasipuošė 
Pilna jau gėlių, Tartum vainiku. 
Ten žiedeliai mirga Visa žalia, miela 
Įvairių sp... Te visur So 


Saulė patekėjo, 
Braukia jdu rasas, 
Lietuvaitė puošia 
Gelamius ša Noe 
K. Tėma. 


Vienoje miesto parodoje... 

TRUPINĖLIAI 


Šis tas apie gandrus 


Mes žinome, kad daugelis mūsų 
paukščių rudenį išskrenda į šiltuo- 
sius kraštus, į dausas, ir pavasarį 
vėl pas mus sugrįžta. Žmonės iš 
seno nori.susekti, kuriais keliais tie 
paukšteliai kas metai skrenda ir ko- 
dėl jie niekuomet nesuklysta nu- 
skristi į dausas ir vėl sugrįžti pas 


mus. Mokslininkai daro įvairius mė-* 


ginimus su paukščiais, ir tie mėgi- 
nimai ir jų išdavos kartais labai 
įdomios. Tokie mėginimai daromi 
šią vasarą su mūsų gandrais. 

Netoli Varšuvos mokslininkai su- 
gavo 12 gandrų. Juos padalino į 
tris būrius ir lėktuvais išvežė vie- 
nus Berlynan, kitus Portugalijon, 
dar kitus Suomijon. Darydami tokį 
mėginimą, mokslininkai nori suži- 
noti, ar visi gandrai sugrįšią į Var- 
šyvos apylinkes ir kaip greitai jie 
padarysią tą kelionę. 

Gandrai, paleistieji Berlynan, be 
jokio sunkumo tuojau sugrįžo tė- 
viškėn ir jau mindo pievas Varšuvos 
apylinkėse. Kitų būrių gandrai dar 
negrįžo. 

Portugalijon išvežtus gandrus 
paleido Lisabone. Vienas gandrų pa- 
sileido skristi rytų kryptimi, ne vi- 
sai tinkama linkme. Kitas tų gandrų, 
apsukęs kelis ratus aplink miestą, 
pasileido šiaurės rytų pusėn. Kitu 
du gandru pasileido paskui jį. Pir- 
masis gandras sugrįžo Lisabonan 
ir pradėjo sukti ratus: matyt, jis ieš- 
kąs savo draugų. Ką jis darysiąs 
toliau, dar nėra žinių. 

Sunkiausiai sekėsi gandrams, iš- 
vežtiems Suomijon. Jie pirmą ir 
antrą dieną pakilavo aukštumon, 
sukė ratus ir nedrįso leistis kelio- 
nėn. Tur būt daugybė ežerų, aukštų 
kalnų ir miškų nedavė gandrams 
susigaudyti, kur jie esą {ir kuria 
linkme jiems reikėtų skristi. Tik 

trečią dieną jie išdrįso skristi, ir 
gera kryptimi—stačiai į pietus. 

Gandrus lengva pažinti: jie turi 
raudonai nudažytus kaklus ir prie 
galvų prisegtas įmagnetintas gele- 
žėles. Mokslininkai, kurie daro šį 
mėginimą, prašo visų nieko pikta 
nedaryti tiems gandrams, jei kar- 
tais jie nutūptų ir ilsėtųsi sveti- 
timuose laukuose. 

Ir jūs, vaikeliai, jei pastebėsite 
juos, nebaidykite ir duokite ramiai 


"pasilsėti. Jei kartais rastumėte tokį 


gandrą jau negyvą, tai tuojau pra- 
neškite vyresniesiems, kad šie ga- 
lėtų pranešti valdžiai, 

Kai mokslininkai pabaigs šį mė- 
ginimą ir paskelbs savo pastabas, 
mes pasistengsime apie tai pra- 
nešti ir jums. 


Vaikų šypsenos 
Kieno didesnė 


Prieš šventes motina su Petruku 
nuėjo į krautuvę nusipirkti reikalin- 
giausių daiktų. Pirklys viską atsvėrė, 
suvyniojo ir sako Petriukui: 

— Na, kišk rankutę į šitą dėžę 
ir pasisemk riešutų. 

Petriukas nė krust. Tada pats 
pirklys ima iš dėžės pilną saują rie- 
šutų ir pila Petriukui į kišenę. Ei- 
nant namo motina klausia: 

— Petruk, kodėl tu nenorėjai 
pats semti riešutų? 

— Mama, juk jo sauja didesnė 
už mano. Ša 
ol o ol ojojolojojojojoj ojo! 


LAIŠKŲ DĖŽUTĖ 


R-—s, Ačiū už atsiųstus raštus. Ką 
galėsime, įdėsime. Prašome ir daugiau. 

Visamyliui. Pasaką, < eilutes ir ko- 
respondenciją gavome. Ačiū. Dvi eilutės 
mūsų mažiems skaitytojams nelabai tinka. 
Pasakos dar pažiūrėsime. Prašome ir 
daugiau tokių, Kaip „Vestuvės miške“. 


Leidėias atsakomasis redaktorius Liudvikas Cicėnas. Vilnius „RUCH“ spaustuvė 


